حەسار و سەگەکانی باوکم
حەسار و سەگەکانی باوکم کورتەڕۆمانێکی نووسەری کورد، شێرزاد حەسەنە کە کۆتاییەکانی ساڵی ١٩٩٦ لە ھەولێر چاپ و بڵاو کراوەتەوە. لە ھەولێر چاپ و بڵاو کراوەتەوە. ئەم نۆڤلێتە یەکێک لە باشترین ڕۆمانە کوردییەکانە.

چیرۆک 
ڕۆمانەکە باس لە خێزانێکی کورد دەکات کە باوک و پیاوی ماڵێ لە چوارچێوەی حەسارێکدا ژن و منداڵەکانی دەچەوسێنێتەوە و داتریش لە پێناو وەدەستھێنانی ئازادی دا، لەلایەن کوڕەگەورەکەیەوە دەکوژرێت.

تایبەتمەندییەکان 
حەسار و سەگەکانی باوکم بەرھەمێکی گرینگی وێژەی کوردییە و خۆی لە خۆیدا شرۆڤەیەکی دەروونی-کۆمەڵایەتییە کە چەمکگەلێکی قەدەگەکراوی ورووژاندووە و جەختی کردووەتە سەر باڵادەستیی ڕەگەزی نێر و باوکسالاری، ھەڵبەت نووسەر بە توندی سەرکۆنەی ئەو دابونەریتە بنەماڵەیییەی کردووە و زیان و ئاکامەکانی بۆ تاکی کورد ڕوون کردووەتەوە.

چاپەکان 
 دەزگای ئاراس - لەگەڵ سەرجەمی بەرھەم ٢ (ڕۆمانەکانی شێرزاد حەسەن)
 چاپەمەنیی مانگ
 ناوەندی غەزەلنووس
 ماڵی وەفایی (کۆڕۆمان)

وەرگێڕانەکان 

 حەسار و سەگەکانی باوکم لەلایەن عیماد شکور مەحموودی خەڵکی باشووری کوردستان و مەمێ مالا ھنەی خەڵکی باکووری کوردستان، لەژێر ناوی "Hesar û kûçikên bavê min" وەرگێڕدراوەتە سەر کورمانجی و چاپەمەنیی دارا لە باکوور بڵاوی کردووەتەوە.
 ساڵی ٢٠٠٥ عەبدوڵڵا کەیخوسرەوی بۆ یەکەم جار ئەم کتێبەی وەرگێڕاوەتە سەر زمانی فارسی و لە بەشێک لە کتێبەکەیدا بەناوی  بڵاوی کردووەتەوە.
 مەریوان ھەڵەبجەیی ساڵی ١٩٩٨ کتێبەکەی بارێکی دی وەرگێراوەتە سەر فارسی و ساڵی ٢٠٠٤ لەژێر ناوی "حصار و سگ ھای پدرم"، لەلایەن چاپەمەنیی  بڵاوی کردووەتەوە؛ وەرگێڕانەکە بە سانسۆرەوەیە و چەندین جاریش لە ئێران قەدەغە کراوە و سووتێنراوە و تاوەکوو ئێستاش شەش جار چاپ کراوەتەوە.
 ساڵی ٢٠١٦ ڕەزا کەریم موجاور ئەم نۆڤلێتەی لەژێر ناوی «حصار و سگ ھای پدرم» وەرگێڕاوەتە سەر فارسی و چاپەمەنیی ئەفراز بڵاوی کردووەتەوە.
 میران کامەلا کورتەڕۆمانەکەی لەژێر ناوی "kastellet... och farsans hundar" وەرگێڕاوەتە سەر سویدی.
غەسان حەمدان لە ژێر ناوی «القلعة وكلاب أبي» وەیگێڕاوەتەوە سەر زمانی عەرەبی و ساڵی ٢٠٢٠ بڵاو بووەتەوە.

کورتە

سەرچاوەکان

بەستەرە دەرەکییەکان 
 ھەڵسەنگاندنی بەراوردکارانەی سێ وەرگێڕانی فارسیی حەسار و سەگەکانی باوکم

ڕۆمانە کوردییەکان
کتێبە کوردییەکان
ڕۆمانەکان
کتێبەکانی شێرزاد حەسەن